O tânără mamă a fotografiat un şoarece, în salonul în care era internată la Maternitate din Timişoara. Femeia spune că le-a atras atenția medicilor și asistentelor, de mai multe ori, dar că până nu a arătat imaginile nu a crezut-o nimeni.

Întâmplarea a avut loc la Maternitatea Bega din Timișoara. Tânăra mamă a povestit că în timp ce se afla internată a observat un șoarece care se plimba nestingherit prin salon. A surprins imaginile cu telefonul pe care le-a arătat mai apoi medicilor și asistentelor, după care a fost mutată în alt salon.

Managerul spitalului spune că a luat măsuri. A făcut deratizare și a instaurat o nouă regulă: cei care vin în vizite la paciente nu mai au voie să aducă mâncare pentru a nu mai atrage rozătoarele.